|  |  |
| --- | --- |
| Numri i lëndës: | 2019:093169 |
| Datë: | 26.04.2019 |
| Numri i dokumentit: | 00293263 |

C. nr. 360/19

GJYKATA THEMELORE NË PEJË, Departamenti i përgjithshëm, sipas gjyqtares Merita Baloku, në çështjen juridiko-civile të palës se mbrojtur A. B.,nga P., te cilën e përf. mbrojtësi i viktimave D. H., sipas kërkesës se Zyrës për Mbrojtje Ndihme Viktimave, te parashtruar ne Gjykatën Themelore në Pejë, për urdhër mbrojtje kundër kryesit të dhunës B. G. nga P. ne prezencën e palës se mbrojtur, mbrojtësit te viktimave dhe kryesit të dhunës me dt. 25.04.2019, mur këtë:

A K T V E N D I M

REFUZOHET KËRKESA PËR URDHERI PER MBROJTJE SI JO E BAZUAR,me të cilën ka kërkuar që kundër kryesit të dhunës në familje B. G. nga P. me vendbanim në rr.’’Q. M.’’ nr. në P., për shkak se i njëjti me dt. 29.07.2018 ka kryer dhunë familjare ndaj bashkëshortes së tij A. B., ti caktohen masat mbrojtëse, dhe kryesit të dhunës i ndalohet:

Ta shqetësoj, ofendojë, përulë, godas, kërcënoj, sulmoj fizikisht, ndjek, përcjell, shkatërroj apo kërcënoj ta shkatërroj pronën personale, mban nën vëzhgim, bllokoj lëvizjen sipas nenit 6. 1 të LMDHF- së.

Urdhërohet kryesi i dhunës në familje që të lejoj palën e mbrojtur ta shfrytëzoj banesën apo shtëpinë e përbashkët apo një pjesë të saj sipas nenit 11 paragrafi 1 pika 1.1 të LMDHF-së.

Urdhërohet kryesi i dhunës në familje që palës së mbrojtur ti lejohet kthimi në shtëpi sipas nenit 11 paragrafi 1.6 lidhur me nenin 3.6 të LMDHF-së.

A r s y e t i m

Nëpërmjet të Zyrës për Mbrojtje Ndihme Viktimave, pala e mbrojtur A. B. nga P., te cilën e përfaqëson mbrojtësi i viktimave D. H. , me dt.01.08.2018, ka parashtruar kërkesë për urdhër mbrojtje ne Gjykatën Themelore në Pejë, kundër kryesit të dhunës B. G. nga P.

Në shqyrtimin kryesor te dt. 23.04.2019, pala e mbrojtur ka deklaruar se: ,, se çelësi mu ka marr ne mënyre te dhunshme. Se kryesi i dhunës nëpërmes telefonin i ka thënë qo çelësin te vëllai im H. G.. Unë skam mundur ta qoj sepse nga abortimi qe kam pas dhe presionet kam ra ne depresion , nuk jam ne gjendje shëndetësore me qua çelësin. Çelësin e ka qua vëllai dhe nëpërmjet vëllait tim çelësi ka shkua te vëllai i B.. Unë kryesit te dhunës i kam thënë z’du me qua mirëpo më ka thirr vëllai i tij H. dhe unë e kam qua e më ka ardhur keq prej tij me urdhër se gjoja është prish brava dhe i kanë hup çelësat dhe duan me rinovua bravën. Banesa është e B.. Kur jemi njoftuar me B.ai ma ka prezantua ketë banesë si te tijen. Dhune ka ba B. ne atë mënyrë që më ka ofendua duke me thënë, lopë shterp e shume fjale tjera fyese. Konsideroj se me këtë rast më ka bë dhune psikike , unë jam ne depresion prej nga ajo kohe, unë kam pas dështime te shtatzënisë edhe ofendimet e tija konsideroj se janë dhune dhe me kanë dërgua deri ne depresion, prej atij momenti jam ne terapi te depresionit.

Në shqyrtimin kryesor të dt. 25.04.2019, pala e mbrojtur në cilësi të dëshmitares seklaron: se me 03.03.2018, ma kanë marrë çelësin. Kisha pas një dështim- abort spontan dhe nuk isha ne gjendje me ja qua çelësin dhe me tha qo nëpërmjet vëllait dhe vëllai A. e ka qua çelësin . H. me ka thirr sjelle çelësin se dua me ndërrua bravën. Dëshmitarja deklaron jo se kam kërkua se çelësi ka qene vetëm pretekst për ndarje me burra , ka tentua mi mbledh burrat, derisa B. me ka thënë s’kem çka mes vete dua mi mbledh burrat, për atë arsye se kam kërkua çelësin. Banesën e ka blere ne 2010, ndërsa unë me B. jam martur ne vitin 2013.

Kur jam njoftua me B.ne natën e dyte kur kem dal me pi kafe me ka qua me pa banesën dhe banesa ka qene e pa mobiluar, ndërsa e kemi mobiluar bashke, sepse unë skam qene e punësuar. Kam ndejtë te nëna 2 vite e gjysme me marrëveshjen e B.. Shtate here herë a ma shume nuk pe di saktë kam qene ne banesë. B. për here te fundit ka qene ne shkurt dhe kemi qëndrua ne banesë dhe prej banesës jemi shkua ne Spital e kemi bo transferin edhe unë jam kthyer te mami se qashtu ka qene marrëveshja dhe me është dashtë me ndenjtë e shtrire për mbajtjen e shtatzënisë, me marrjen e rezultatit negativ te dt .28.2.2018 gjithçka ka ndërrua dhe është prish. Me 01.03.2018 m’ka qu tekst, dhe me ka dërgua ne banesë me urdhër , edhe kam shkua e kam krye atë pune kam shkua me babin , pastaj me 03.03.2018 me është kërkuar çelësi dhe prej atij momenti unë jam me terapi te depresionit nen kontrollin e mjekut. B. nuk më ka thirr, unë e kam thirr B. dhe i tregova se e kam dërgua çelësin dhe me tha mire ke bo.

Në fjalën përfundimtare pala e mbrojtur ka deklaruar se: kërkon strehim se për momentin jam ne rruge , kërkoj strehim sepse nuk jam martua me mbet ne rruge. Sa i përket se nuk kam pasur fëmije atë e ka shkrua Zoti kam tentuar disa here IVF dhe kam dështua. Tre here me ka quar për IVF B. dhe 4 here vëllezërit e mi te cilët se kane obligim por e kane bere se me kane motër, se përndryshe ish dashtë ky me më quar e jo vëllezërit e mi ‘’.

Mbrojtësi i viktimave në shqyrtimin kryesor dhe në fjalën e vet përfundimtare deklaron: nga deklaratat e palës se mbrojtur e dhëne ne polici me dt. 29.07.2018, gjithashtu nga procesverbali i dt. 02.08.2018 e po ashtu nga deklarimi i sotëm u vërtetua ne tërësi se ne sjelljet e kryesit te dhunës ne familjes ekzistojnë elementet e dhunës ne familjes. Prandaj gjykatës i propozoj qe për shkak te shëndeti , sigurisë dhe mirëqenies se palës se mbrojtur te aprovoj kërkesën për urdhër mbrojtjeje, dhe ndaj kryesit te dhunës te shqiptohet urdhri mbrojtës me kohëzgjatje prej 12 muaj Gjithashtu i propozoj gjykatës qe te veproj sipas aktvendimit te gjykatës se Apelit ACNR 3735/18 i dt. 04.09.2018. Nga deklarata e palës se mbrojtur e dhënë ne shqyrtimin e sotëm po ashtu nga deklarimet e këtu kryesit te dhunës , u vërtetua përtej dyshimit te bazuar se me sjelljet e kryesit te dhunës eksitojnë elemente te dhunës ne familje. Ketë fakt e vërteton deklarimi i dëshmitarit H. G. i cili gjate deklarimit te tij disa here ka rene ne kundërthënie me vet deklarimin e tij por edhe te kryesit te dhunës ne familje. Ashtu që sa i përket dorëzimit te çelësit, këtu palën e mbrojtur e kane qitur ne lajthim duke pretenduar qe çelësat kane humbur. Andaj duke u bazuar ne te larte cekurat ne i propozojmë gjykatës qe ta aprovoj ne tërësi kërkesën për urdhër mbrojte dhe ndaj kryesit te dhunës te shqiptohet urdhër mbrojte me afat prej 12 muaj.

Kryesi i dhunës B. G. në shqyrtimin kryesor të dt. 23.04.2019 ka deklaruar se: ,,mbetem pranë deklarimeve te deklaruara nga seancat e kaluara si me pare , kontratën e banesës e kam dorëzuar ne gjykate, konsideroj se nuk është dhune nëse thuhet qo çelësin te vëllai se kur ka pas kohe ka shkua vet dhe çelësi u shkua te vëllai, ngase çelësat kanë humb masandej i kanë gjet, brava ka qene e prishur nuk konsideroj se kjo është dhune dhe nuk e kam ofendua ne asnjë mënyrë, unë i kam thane palës se mbrojtur fol me mamin babin motrat vëllezërit çka du me bo me ju se 7 here po dështon ne shtatzëni dhe mu me ka kushtua 30.000 Euro. Konsideroj se nuk i kam bere dhune dhe nuk mund te quhen dhune veprimet e mija, nëse kërkon çelësin me dorëzua konsideroj se nuk është dhune , sendet banale nuk janë te vërteta asnjë , unë nuk jam i ri nuk jam fëmi por jam i moshuar. Me dhune unë se kam qit prej banesës as nuk ka jetua ne atë banese as nuk është përdor dhuna, Nga spitali i Shkupit kur e kam transferua e kam kthye te nëna e vet sepse ju ka dashtë me ndenjtë shtrire për shkak te shtatzënisë , unë jam i gatshme ta sjelli vëllain te dëshmoj .Ndërsa gjatë deklarimeve të tija në cilësi të dëshmitarit dhe në fjalën e vet përfundimtare ka deklaruar se: banesa nuk është e tija, sa i përket shtrojës ato janë sende te luajshme edhe nëse e merr me qira, personi duhet me mobilua edhe ne e kemi mobilua. Ne kohen e fundit ne mars kam qëndruar 4 dite , kam ardhur te shtunën dhe kam shkua te mërkurën , A. ka qene te nëna vet dhe kam shkua e kam marr atje te nëna edhe e kam kthye prapë te nëna, unë kam ndjetë ne banës te motra pa A.. Shton se nuk di se çka po kërkon A. prej meje , unë e kam marr te baba dhe e kam lëne te baba , nuk e kam marr ne rruge as ne kafe dhe se di çka po kërkon nga unë. Unë si kam pengu asnjëherë dhe për çdo gjë është e lire prej meje as si kam pengu ne rruge e as askund , është e lire ta martohet , njerëzit ndahen pas 20 vite martesë dhe secili e vazhdon jetën e vet, me dhune mendoj se nuk qohet jeta. Ja kam kërkuar arin qe ja kemi fal , kjo nuk e ka kthye . Unë edhe i kam këqyr prindërit e saj sa kam mundur dhe kam dhe nuk kam kursye për ta asgjë’’.

Gjykata duke vepruar sipas udhëzimeve të Aktvendimit të gjykatës së Apelit Ac.nr. 3735/18 të dt. 04.09.2018, në shqyrtimin kryesor të dt.25.04.2019, bëri dëgjimin e palëve në procedurë dhe dëshmitarit H. G. dhe administroi provat duke i lexuar shkresat të lëndës C.nr 776/18 , C.nr 1036/18 dhe C.nr 360/19 .

Pas vlerësimit të provave veç e veç e të gjitha në lidhmëni reciproke e në kuptim të nenit 8 të LPK-së Gjykata vërtetoi këtë gjendje faktike.

Nga gjendja e vërtetuar faktike, e sidomos nga deklarimet e dëshmitarit dhe palëve ndërgjyqëse, gjykata erdhi në përfundim se kërkesa për urdhër mbrojtje është e pa bazuar nga shkaku se pala e mbrojtur dhe mbrojtësja e viktimave me asnjë provë nuk e vërtetuan faktin se kryesi i dhunës me dt. 29.07.2018, ate e ka shqetësuar, ofenduar, përulur, goditur, kërcënuar, sulmuar fizikisht, ndjekur, përcjell, shkatërruar pronën personale, mbajtur nën vëzhgim, apo ia ka bllokuar lëvizjen, si dhe faktin se pala e mbrojtur ka jetuar në banesën apo shtëpinë e përbashkët me kryesin e dhunës nga se nuk shpjegoi fare, në ç’mënyrë apo si ka kryer aktin e dhunës, kryesi i dhunës në ditën kritike

Nga dëshmitari i proceduar H. G. u vërtetua se çelësi i banesës në të cilën pretendon pala e mbrojtur i është dorëzuar atij me dt.03.03.2018 nëpërmjet të vëllait të palës së mbrojtur A..

Gjithashtu nga deklarimi i palës së mbrojtur të deklaruar gjatë seancave, se dhuna në familje i është shkaktuar me marrjen e çelësit të banesës me dt.03.03.2018, nuk përputhet me kërkesën e parashtruar në gjykatë, për urdhër mbrojtje, ku theksohet se dhuna ka ndodhur me dt. 29.07.2018.

Vet fakti se në kërkesa për urdhër mbrojtje nga pala e mbrojtur, është paraqitur me dt. 29.07.2018, e njëjta gjatë seancave deklaron se dhuna është kryer me marrjen e çelësit e cila thotë se çelësi mu ka marrë në mënyrë të dhunshme me dt. 03.03.2018 dhe gjer në parashtrimin e kërkesës për urdhër mbrojtje, pala e mbrojtur nuk ka kërkuar kthimin e çelësit e as nuk ka tentuar të shkoi në banesën në të cilën pretendon, , nga kjo del se kërkesa për caktimin e masave mbrojtëse është e pa bazuar nga se me siguri pala e mbrojtur nuk kishte me pritë 6 muaj për ta paraqitur rastin e dhunës në familje.

Vlen të ceket se marrja e çelësit të banesës është arritur me marrëveshje në mes të palës së mbrojtur dhe vëllait të kryesit të dhunës H. G., veç tjerash kryesi i dhunës ka jetuar dhe jeton në boten e jashtme është edhe një rrethanë që e bind gjykatën se dhuna nuk ka ndodhur.

Andaj, nga te cekurat larte e në mungesë të argumentimit nga pala e mbrojtur dhe mbrojtësi i viktimave, ekzistimin e dhunës në familjes siç parashihet, konform nenit 1.2 të Ligjit të Dhunës në Familje, gjykata vendosi si ne diapozitiv te këtij aktvendimi.

Gjykata Konform nenit 2 te LMDHF, gjate shqyrtimit kryesor ka konstatuar se pala e mbrojtur dhe kryesit e dhunës janë bashkëshort.

Gjykata ne shqyrtimin kryesor të dt.23.04.2019, kryesin të dhunës i udhëzoi qe te kenë mbrojtës por i njëjti deklaron se nuk dëshiron të angazhoi avokat.

NGA GJYKATA THEMELORE NË PEJË me dt. 25.04.2019

Gj y q t a r j a

Merita Baloku

UDHEZIM JURIDIK Pala e pakënaqur ka të

drejtë ankesë në afat prej 8 ditësh pranë Gjykatës

se Apelit në Prishtinë, e përmes kësaj gjykate.